《春日周都阃招饮其宅盖亡友梁国吏第怆然兴感》
明代·刘天民

乐事从于客岁违，宾筵叹息主人非。
平章宅旧花仍发，王谢帘人燕自飞。
寒火尚供沽到酒，春蛾争化舞残衣。
黄金莫惜沉酣尽，白发何堪故友稀。

作者简介：（1486—1541）山东历城人，字希尹，号函山。正德九年进士，授户部主事。以谏武宗南巡受廷杖，改吏部稽勋。嘉靖时又以谏大礼受廷杖，调寿州知州。官至四川按察司副使。十四年罢。工诗，晚年好为词曲。有《函山集》、《蛩吟集》等。